Tista' tgħid li għadda żmien mhux ħażin issa minn meta bdejna l-famuża kwarantina. Waqt li l-awtoritajiet qed jirrilaxxaw bosta miżuri, hawn bosta persuna li qegħdin ukoll jibdew biex joqorbu lejn xi tip ta' normalita ġdida. Fosthom insibu lid-DJ maħbub Joven Grech, li għadu kif iddeċieda li ser ikun qed jarma daqsxejn ta' mużika kif jaf hu bil-kundizzjoni li jirrispetta lil ta' madwaru. " Illum ideċidejt li se nieħu Dj console x'imkien u nitfa' erba' diski b'volum diċenti kemm nisma' jien. Hekk biex noħroġ dil-frustrazzjoni li ma nistax indoqq bħalissa". Joven jisħaq li mhu se jkun qed jagħmel xejn aktar u xejn inqas. Ser jipprova jkompli jagħti pjaċir b'mod diċenti lil kull min tant qed iħoss in-nuqqas tal-mużika tiegħu. "Mhu se nkun qed nagħmel xejn iktar minn bniedem b'kitarra anzi issa nitfa' barmil quddiemi ħalli min irid jitfa' xi ħaġa jitfa' ukoll". Diment li wieħed jirrispetta lil ta' madwaru, u jimxi mar-regolamenti, żgur li m'hemm xejn ħażin f'dak li ħa jagħmel Joven. Għalhekk nifirħulu ta' din id-deċiżjoni għaqlija!